ທ່ານບລິງເຄັນໄປ​​ຮ່ວມ G-7 ແລະ​ຂົງ​ເຂດເອເຊຍ ຕາ​ເວັນ​ອອກ​ສຽງ​ໃຕ້ ຂະນະທີ່ ສຫລ ເຮັດ​ໃຫ້ ມີການ​ພົວ​ພັນ​ກັບຂົງ​ເຂດອິນໂດປາຟິກເພີ້ມ​​ຂຶ້ນ
ເປັນເທື່ອທຳອິດທີ່ບັນ​ດາສະມາຊິກຂອງ​ ASEAN ໄດ້ຖືກເຊີນເຂົ້າຮ່ວມ ກອງປະຊຸມ G-7 ແລະພັດທະນາຂອງບັນດາລັດຖະມົນຕີກະ​ຊວງ​ການ ຕ່າງປະເທດທີ່ກຳລັງຈັດຂຶ້ນຢູ່ເມືອງລີເວີຣພູລ (Liverpool) ຂອງອັງກິດ.
ສະຫະລັດກຳລັງກ້າວໜ້າເຮັດໃຫ້ “ການເປັນຄູ່ຮ່ວມມືທາງຍຸດທະສາດ” ກັບປະເທດ ສະມາຊິກຂອງສະມາຄົມບັນດາປະຊາຊາດໃນເຂດເອເຊຍຕາເວັນອອກສຽງໃຕ້ຫລື ອາຊຽນ (ASEAN) ກ້າວໜ້າໄປໃນຂະນະທີ່ລັດຖະບານຂອງ ປະທາ ນາທິບໍດີໂຈ ໄບເດັນ ເພັ່ງເລັງໃສ່ການເລີ້ມຕົ້ນຄືນໃໝ່ຂອງ “ກອບເສດຖະກິດອິນ ໂດປາຊິຟິກ” ໃນຕົ້ນປີ 2022 ຢູ່ນີ້ ລັດຖະມົນຕີກະຊວງການຕ່າງປະເທດສະຫະລັດ ທ່ານແອນໂຕນີ ບລິງເກັນ ກຽມພ້ອມທີ່ຈະມີການປະຊຸມແບບໄປພົບໜ້າກັນກັບບັນດາລັດຖະມົນຕີຕ່າງ ປະເທດຈາກກຸ່ມເອເຊຍຕາເວັນອອກສຽງໃຕ້ໃນໄລຍະການເດີນທາງໄປລາດ ຊະອານາຈັກອັງກິດ, ອິນໂດເນເຊຍ, ມາເລເຊຍ, ໄທ ແລະຮາວາຍ ໃນວັນທີ 9 ຫາ 17 ທັນວານີ້ ເປັນເທື່ອທຳອິດທີ່ບັນດາສະມາຊິກຂອງ ASEAN ໄດ້ຖືກເຊີນເຂົ້າຮ່ວມ ກອງປະຊຸມ G-7 ແລະພັດທະນາຂອງບັນດາລັດຖະມົນຕີກະຊວງການ ຕ່າງປະເທດທີ່ກຳລັງຈັດຂຶ້ນຢູ່ເມືອງລີເວີຣພູລ (Liverpool) ຂອງອັງກິດ ໃນທ້າຍອາທິດນີ້ ກຸ່ມ G-7 ແມ່ນກຸ່ມປະເທດທີ່ມີປະຊາທິປະໄຕທີ່ຮັ່ງມີທີ່ ສຸດຂອງໂລກທີ່ຮູ້ກັນຢ່າງເປັນທາງການຫລາຍກວ່າ ວ່າເປັນກຸ່ມຂອງເຈັດປະເທດ ທ່ານບລິງເກັນມີກຳນົດທີ່ຈະພົບປະກັບບັນດາຄູ່ຮ່ວມຕຳແໜ່ງຂອງທ່ານ ຈາກກຸ່ມເອເຊຍຕາເວັນອອກສຽງໃຕ້ໃນຂະນະທີ່ມີກອງປະຊຸມຂອງກຸ່ມ G-7 ກ່ອນຈະມຸ້ງໜ້າໄປສູ່ຂົງເຂດເອເຊຍປາຊິຟິກໃນອາທິດໜ້ານີ້ ຢູ່ນະຄອນຢາກາຕານັ້ນ ທ່ານຈະໄດ້ຖະແຫຼງກ່ຽວກັບຄວາມສຳຄັນຂອງຂົງເຂດ ອິນໂດ-ປາຊິຟິກ ແລະເນັ້ນຢໍ້າເຖິງຄວາມສຳຄັນຂອງການເປັນຄູ່ຮ່ວມມືທາງ ຍຸດທະສາດລະຫວ່າງສະຫະລັດ ແລະອິນໂດເນເຊຍ “ທ່ານລັດຖະມົນຕີຕ່າງປະເທດ ຈະມີໂອກາດໂອ້ລົມກ່ຽວກັບໂຄງຮ່າງເສດຖະກິດອິນ ໂດ-ປາຊິຟິກທີ່ທ່ານປະທານາທິບໍດີຫາກໍ່ປະກາດອອກມາ” ນັ້ນຄືຄຳເວົ້າຂອງທ່ານດາ ນຽລ ກຣີເທນບຣິງຄ໌ (Daniel Kritenbrink) ຜູ້ຊ່ວຍລັດຖະມົນ ຕີການຕ່າງປະເທດຮັບ ຜິດຊອງການພົວພັນກັບເຂດເອເຊຍຕາເວັນອອກ ແລະ ມະຫາສະໝຸດປາຊິຟິກ ທີ່ໄດ້ ກ່າວຕໍ່ບັນດານັກຂ່າວຢູ່ໃນກອງປະຊຸມລາຍ ງານທາງໂທລະສັບ ທ່ານກ່າວອີກວ່າ “ປະທານາທິບໍດີໄບເດັນມີຄວາມມຸ້ງ ໝັ້ນທີ່ຈະຍົກການພົວພັນຂອງສະຫະລັດກັບອາ ຊຽນໃຫ້ສູງຂຶ້ນແບບບໍ່ ເຄີຍມີມາກ່ອນ ” ອິນໂດເນເຊຍເປັນປະທດທີ່ມີປະຊາຊົນສ່ວນໃຫຍ່ເປັນຊາວມຸສລິມ ຫຼາຍກວ່າ ໝູ່ທີ່ສຸດໃນໂລກ ທ່ານກຣີເທນບຣິງຄ໌ໄດ້ກ່າວຕໍ່ວີໂອເອໃນວັນພຸດວານນີ້ວ່າ ທ່ານບລິງເກັນ ຈະເຂົ້າຮ່ວມໄປໃນຄລີນິກສັກຢາວັກຊີນທີີ່ເປັນເຈົ້າພາບ ໂດຍອົງການຂອງສາສະໜາທີ່ເປັນອົງການບໍ່ຂຶ້ນກັບລັດຖະບານ ຫລື NGO ທີ່ໃຫຍ່ສຸດໃນອິນໂດເນເຊຍ ຫຼັງຈາກນັ້ນ ນັກການທູດສູງສຸດຂອງສະຫະລັດທ່ານນີ້ຈະມຸ້ງໜ້າໄປຫາ ມາເລ ເຊຍ ແລະໄທ ບ່ອນທີ່ທ່ານຈະພະຍາຍາມທີ່ຈະເຮັດໃຫ້ສາຍພົວພັນຂອງ ສະຫະລັດກັບປະເທດເຫລົ່ານີ້ເພີ້ມຂຶ້ນ ແລະແກ້ໄຂຄວາມທ້າທາຍທີ່ມີຄືກັນ ລວມທັງພະຍາດໂຄວິດ-19, ສ້າງຕັ້ງຕ່ອງໂສ້ສະໜອງສິນຄ້າທີ່ແຂງແກ່ນ, ວິກິດການດ້ານການປ່ຽນແປງຂອງດິນຟ້າອາກາດ ແລະ ຮັບປະກັນເຮັດໃຫ້ຂົງເຂດອິນໂດປາຊິຟິກເປີດກວ້າງ ແລະເສລີ